Abijoon

Abijoon on muusika noodikirja märk, mida kasutatakse nootide märkimiseks väljaspool noodijoonestikku. 

Abijoon on horisontaalne noodipeast veidi pikem joon, mis kirjutatakse noodijoonestiku alla või ülespoole joonevahe kaugusele. Abijooni kirjutatakse ülestikku nii palju, kui on vajalik helikõrguse märkimiseks, kuid tavaliselt mitte üle viie.

Noodikirja parema loetavuse huvides on soovitatav olukorda hinnata ja kasutada vajaduse korral märki 8va, mis transponeerib kirjutatud noodi oktavi võrra madalamale või kõrgemale.

Termini ajalugu
1861. aastal nimetas Johann August Hagen oma orelimängu õpikus abijooni 'abiwirrodeks', sest noodijoone nimetus oli temal 'wiirg'. Andreas Erlemann kasutas 1864. aastal juba nimetust 'abbijoned' ja Karl August Hermann 1905. aastal 'kõrwalised ehk abijooned'.

Vaata ka 
Noodikiri
Noodikirja märkide loend

Viited

Noodikiri
Helikõrgus